cyanic-selkie/wikianc huggingface dataset:
Suomen Kansanterveysyhdistys
Contact Center -toiminnan alkaminen
1990-luvun puolivälissä yhdistys alkoi harjoittaa yhteistyötä telemarkkinointiyritysten kanssa koskien lähinnä yrityksille suunnattua suoramyyntiä. Marraskuussa 1998 hallitus hyväksyi ajatuksen puhelinvarainhankinnan organisoimiseksi omaksi toiminnaksi, ja maaliskuussa 1999 yhdistyksellä oli oma varainhankintatoimisto Helsingissä.
Voimavarojen lisääntyminen
Varainhankintatoiminnan laajentuminen ja kehittyminen on merkinnyt erityisesti 1990-luvun jälkipuoliskolla sekä 2000-luvulla Kansanterveysyhdistyksen talouden voimakasta kasvua ja tämä on luonnollisesti merkinnyt lisää resursseja varsinaiseen toimintaan eli kansanterveystyön tukemiseen.
Toiminta
Yhdistys tekee kansan­terveystyötä jäsenjärjestöjensä Lastentautien tutkimussäätiön, Suomen Mielenterveysseuran, Suomen Sydänliiton ja Vanhustyön keskusliiton kanssa kiinteässä yhteistyössä.
Kansanterveysyhdistys jäsenjärjestöineen tukee mielenterveyttä edistävää työtä, antaa terveyden- ja sairaanhoitohenkilöstölle täydennyskoulutusta sekä antaa kriisiapua, ehkäisee sydän- ja verisuonitauteja tuottamalla sydänsairauksiin liittyvää materiaalia ja järjestämällä siihen liittyvää koulutusta sekä tukee vanhustyön kehittämistä.
Kansanterveysyhdistys tukee vanhuksien ja pitkäaikaissairaita hoitavien omaisten parissa tehtävää työtä, tuottaa aineistoa ja koulutusta vanhus­työhön, osallistuu useiden sairauksien aiheuttamien ongelmien hoitoon sekä jälkihoitoon ja kuntoutukseen jäsenjärjestöjensä kautta. Yhdistys tukee edelleen kansanterveyteen ja erikoisesti keskosiin ja vastasyntyneisiin sekä lasten hyvinvointiin liittyvää tutkimusta.
Ajankohtaiset avuntarvitsijat
Yhdistyksen painopistealueita ovat sairauksien ehkäisy ja kriisi- ja ensiavun antaminen ja kuntoutus sekä vanhusväestön elämänlaadun ja hyvinvoinnin edistäminen. Täten tuotetaan koulutusaineistoa sydän- ja verisuonisairauksista, mm. sepelvaltimotaudista ja verenpaineen hoidosta ja järjestetään niihin liittyvää koulutusta.
Varainhankinta
1990-luvun puolivälissä yhdistys alkoi harjoittaa yhteistyötä telemarkkinointiyritysten kanssa koskien lähinnä yrityksille suunnattua suoramyyntiä. Yhdistys avasi oman varainhankintatoimiston Helsinkiin vuonna 1999. Tämän jälkeen avattiin Joensuun toimisto vuonna 2000 ja viimeiseksi on avattu Jyväskylän toimisto vuonna 2003. Näistä toimipisteistä toteutetaan varainhankintaa puhelimitse, ilman ulkopuolisia alihankkijoita. Vuosikymmenen lopulla perustettiin varainhankintaan oma yhtiö, Kantele Varainhankinta Oy. Sen tarkoituksena on tarjota tuotemyyntipalveluja ja ajanvarauspalveluja muille sosiaali- ja terveysalan järjestöille sekä yrityksille.
Tiia Olkkonen
Tiia Olkkonen (s. 25. marraskuuta 1999 Haapajärvi) on suomalainen maastohiihtäjä. Hän edustaa Haapajärven Kiiloja. Hän saavutti uransa ensimmäisen Suomen Cupin palkintosijansa kaudella 2019–2020 Rovaniemellä ollen sprintin kolmas. Hän kuului kaudella 2020–2021 Suomen Hiihtoliiton alle 23-vuotiaiden valmennusryhmään. Hänen paras maailmancupin sijoituksensa on 40:s Planican sprintistä kaudella 2019–2020.
Talviuniversiadeissa 2023 Olkkonen voitti Hilla Niemelän ja Vilja Kaurasen kanssa kultaa viestissä sekä saavutti hopeaa henkilökohtaisessa sprintissä.
Vltava
Vltava  on Elben sivujoki ja Tšekin pisin joki. Se alkaa Böhmerwaldilta ja virtaa muun muassa Prahan läpi.
Vltava tulvi elokuussa 2002 runsaasti. Tulvissa kuoli useita ihmisiä ja syntyi valtavia tuhoja.
Tšekkiläissäveltäjä Bedřich Smetana omisti joelle tunnetuimman osan sävelrunoelmastaan Má vlast (Isänmaani). thumb|400px|center|Vltava [[Prahassa.]]
Karvianjoki
Karvianjoki on Karvianjoen vesistön noin 110 kilometrin pituinen Selkämereen laskeva joki pohjoisessa Satakunnassa. Nimi Karvianjoki on varsinaisesti käytössä joen pääuoman yläjuoksusta välillä Karvianjärvi–Kynäsjärvi Karviassa, Kankaanpäässä ja Pomarkussa.
Alajuoksulla välillä Kynäsjärvi–Inhottu Noormarkussa Porissa joen päähaaran nimenä on Kynäsjoki. Inhottujärvestä joki laskee Selkämereen lopulta kolmena haarana. Pohjoisessa lasku-uoman muodostaa ensin Isojärveen Pomarkussa laskeva Pomarkunjoki. Isojärvestä länteen Selkämereen laskee joen suurin suuhaara Merikarvianjoki Siikaisissa Merikarvialla ja Isojärvestä etelään laskee lyhyt järvireitti, jonka laasku-uomana on Ahlaisissa Porissa Selkämereen laskeva Pohjajoki. Etelässä lasku-uoman muodostaa Noormarkunjoki eli Eteläjoki Noormarkussa ja Ahlaisissa Porissa. Näin vesoistössä on useita bifurkaatioita eli vesistön kahtaallevirtauksia.
Aiemmin bifurkaatioita on ollut vielä enemmän kun Leväsjoki hiukan Kynäsjärven yläpuolella on muodostanut jokibifurkaation, jonka kautta osa Karvianjoen vesistä on virrannut suoraan Isojärveen. Samoin Noormarkunjoen laajentumana olleesta Torajärvestä laskenut ja Pohjajoen järvireittiin  yhtynyt Keskisjoki on muodostanut vielä yhden bifurkaation. Nämä molemmat bifurkaatiot ovat kuitenkin vesistöjärjestelyissä hävinneet.
thumb|left|200px|Karvianjoen vesistöä on säännöstelty 1960-luvulta alkaen. Kuvassa Pomarkunjoen säännöstelypato
Vesistöalue
Karvianjoen vesistöalueesta suurin osa on metsää ja myös soiden osuus on suuri etenkin valuma-alueen pohjoisosassa. Pellon osuus on vähäinen, vain noin 12 %. Järvien osuus valuma-alueen pinta-alasta on 4,5 %, useimmat järvet ovat pieniä ja matalia, ja monia järvistä on laskettu. Tulvasuojelua ja maanviljelyä aikoinaan hyödyttämään tarkoitetut vesistöjärjestelyt vesistössä ovat olleet laajoja, ja useimmat joet ja purot ovat perattuja ja monet järvet säännösteltyjä. Karvianjoen vesistö on tunnettu myös lukuisista bifurkaatioistaan eli vesistön kahtaallevirtauksista, joskin näistä osa on vesistöjärjestelyjen myötä hävinnyt.
Yläjuoksu
Karvianjoen latvahaarat saavat alkunsa Kauhajoen pikkujärvistä (muun muassa Nummijärvestä ja Säkkijärvestä) ja virtaavat näistä edelleen Karvianjärveen. Sieltä Karvianjoki virtaa Karvian Kirkkojärveen ja  siitä Honkajoen kirkonkylän sekä Kankaanpään kaupungin läpi Kynäsjärveen Pomarkussa.
Karvianjoen vesistön joet ovat runsaskoskisia, mutta koskien putouskorkeus on pienehkö. Vesistön laatu on luokiteltu tyydyttäväksi. Väriltään vesi on tummaa johtuen lähinnä laajoista suoalueista. Myös maa- ja metsätalouden sekä teollisuuden hajakuormitus sekä järvien laskut vaikuttavat veden laatuun.
Joen kalakanta on runsas, mutta lajistoltaan vähäinen. Karvianjoesta tavataan luontaisesti lisääntyvä purotaimenkanta, joka nostaa joen kalastuksellista arvoa. Yleisimpiä kalalajeja ovat ahven ja hauki, joita kalastetaan kotitarve- ja virkistystarkoituksessa.
Karvianjoen vesistöalueen järvet ovat erittäin matalia; niiden keskisyvyys on yleensä alle kaksi metriä. Pisimmät Karvianjoen sivujoet sen yläjuoksulla ovat Nummijoki ja Suomijoki.
Alajuoksu
Isojärvi Pomarkun ja Siikaisten rajalla on Karvianjoen vesistöalueen ja Pohjois-Satakunnan suurin järvi. Myös se on bifurkaatiojärvi: enin osa vesistä virtaa Merikarvianjokea pitkin Selkämereen ja pienempi osa Salmusojan kautta Poosjärveen, joka edelleen laskee Pohjajokea pitkin selkämereen. Isojärven pohjoisosaan laskevat pienemmät Otamonjoki ja Leväsjoki. Merikarvianjokeen laskee pohjoisesta Tuorijoki.
Näin Karvianjoki laskee mereen lopulta kolmena haarana: Merikarvianjokena Merikarvialla sekä Etelä- ja Pohjajokena Ahlaisissa Porissa.
Karvianjoen vesistön kokonaan hävinneistä järvin suurin on ollut Torajärvi Noormarkunjoen keskijuoksulla Noormarkussa, joka nykyään on osa Poria. Myös se oli bifurkaatiojärvi, joka laski kahtaalle: Noormarkunjokea ja Eteläjokea Selkämereen ja Keskisjoen kautta Poosjärveen. Poosjärvi, johon laskee myös osa Isojärven vesistä, laskee Poosjoen-Lampinjärven-Lampinjoen ja Pohjanjoen kautta Selkämereen. Järvenlaskujen myötä Keskisjoen uoma kuitenkin kuivui eikä se enää muodosta bifurkaatiota.
Merikarvianjoessa on koski nimeltä Lankoski, jonka ympärillä on Lankosken kylä ja virkistys- ja palvelualue. Pohjajoessa on valtatien 8 varressa Ahlaisissa Lampinkoski.
GT Interactive
GT Interactive oli vuonna 1993 perustettu yhdysvaltalainen videopelejä kehittänyt ja julkaissut yritys. Ranskalainen yritys Infogrames Entertainment SA hankki sen vuonna 1999. GT Interactiven uudeksi nimeksi tuli Infogrames, Inc., ja siitä tuli IESA:n uusi Yhdysvaltojen jaosto. Vuonna 2001 IESA hankki Atari-brändin käyttöoikeudet Hasbro Interactivelta, ja Infogrames ryhtyi julkaisemaan pelejä Atari-nimellä. Infogrames, Inc. nimettiin vuonna 2003 Atari, Inc.:ksi.
Yhtiö osti lapsille suunnattuja oppimispelejä kehittäneen Humongous Entertainment -yhtiön vuonna 1996.
Lahden seurakuntayhtymä
Toiminta
Kirkko toimii Lahdessa laajasti. Lahden seurakuntien toiminnassa kastetaan lapsia, järjestetään rippikouluja, vihitään avioliittoon ja siunataan hautaan. Kirkollisen elämän keskipiste on messu, jonka aikana pääsee viettämään ehtoollista. Lahden seurakunnat järjestää myös tapahtumia, konsertteja, harrastetoimintaa ja mahdollisuuksia vapaaehtoistyöhön. Diakoniatyössä ja sairaalasielunhoidossa tarjotaan apua ja tukea elämän kriiseissä.
Valtakunnallisesti tunnettu Lahden Gospelkuoro on osa Lahden seurakuntien toimintaa. Lahden Gospelkuoro eli Lahti Gospel Choir on virallisesti Salpausselän seurakunnan musiikkitoimintaa, mutta se tunnetaan koko Lahden seurakuntien "soivana lippulaivana". Kuorolla on tukenaan myös kannatusyhdistys. Lahden Gospelkuoro ylsi Talent Suomen finaaliin vuonna 2016 ja se esiintyy usein Yleisradion musiikkihartausohjelmissa. GospelChristmas-konsertit Lahden Ristinkirkossa ovat suosittuja. Aukusti-kulttuuripalkinnon yleisöäänestyksen kuoro voitti vuonna 2022. Kuoroa johtaa Marjaana Turunen. Lahden Gospelkuoron vahvuus on noin 60 laulajaa ja siihen haetaan koelaulutilaisuuksissa.
Tietoa Lahden seurakuntien toiminnasta löytyy esimerkiksi kotisivuilta (lahdenseurakunnat.fi), Kirkonseutu-lehdestä (kirkonseutu.fi) sekä alueen muista painetuista lehdistä. Lahden seurakunnat toimii aktiivisesti myös verkossa: YouTube-kanavalla on konsertteja, hartauksia ja suoria messulähetyksiä. Muista sosiaalisista kanavista vilkkaimpia ovat Facebook- ja Instagram-tilit.
Ympäristövastuu
Lahden seurakuntien ympäristövastuu nousee kristillisen uskon ytimestä. Kristillinen toivo ulottuu koko luomakuntaan, jota Jumala asetti ihmisen myös varjelemaan.
Lisäksi kompensoidaan jätehuollon päästöjä sekä seurakuntalehti Kirkonseudun painatuksesta koituvat päästöt.
Lahden seurakunnat on laatinut yhteistyössä Lahden kaupungin kanssa rippikouluille opetuspaketin ympäristötunteiden käsittelystä ja välineistä luonnon tarjoaman hyvinvoinnin kokemiseen.
Lahden seurakuntayhtymälle myönnetty Suomen evankelis-luterilaisen kirkon ympäristödiplomi on voimassa vuosina 2019–2023. Ensimmäinen diplomi on vuodelta 2001, jolloin järjestelmä otettiin käyttöön.
Historia
Lahden kappeliseurakunta muodostui vuonna 1894, kun Hollolan kappalaisen, Hugo Winterin asuinpaikaksi tuli Hollolan Lahden kylä. Samana vuonna Lahden kappeliseurakunta sai Radiomäelle oman ja Lahden ensimmäisen hautausmaan.
Keski-Lahden kirkko, joka palveli vuoteen 1977 saakka, oli rakennettu jo vuonna 1890. Lahden kauppalasta tuli marraskuussa 1905 Hollolan kunnasta itsenäinen kaupunki, mutta Lahden kappeliseurakunta jatkoi Hollolan seurakunnan osana vuoteen 1916, jolloin myös se itsenäistyi.
Lahden seurakunnasta itsenäistyi Launeen seurakunta vuonna 1955 ja Joutjärven seurakunta vuonna 1960 sekä Salpausselän seurakunta vuonna 1961. Koska kaikki kolme Lahden seurakunnasta itsenäistynyttä seurakuntaa sijaitsevat Lahden kaupungin alueella, alettiin Lahden seurakuntaa kutsua Keski-Lahden seurakunnaksi.
Vuoden 2016 alusta Nastolan seurakunta liittyi Lahden seurakuntayhtymään viidenneksi seurakunnaksi. Samaan aikaan Nastola liittyi Lahden kaupunkiin.
Keski-Lahden seurakunta
thumb|right|275px|[[Mukkulan kirkko ]] Keski-Lahden vuonna 1916 perustettu seurakunta toimii Ristinkirkossa, Mukkulan kirkossa ja Metsäpellon seurakuntakodissa. Alueellisesti se käsittää Lahden kaupungin keskusta-alueet sekä pohjoisia alueita.
Launeen seurakunta
Launeen vuonna 1955 perustettu seurakunta toimii Launeen kirkossa, Liipolan seurakuntakeskuksessa ja Renkomäen seurakuntakodissa. Alueellisesti seurakunta käsittää Lahden kaupungin eteläiset alueet.
Joutjärven seurakunta
Joutjärven vuonna 1960 perustettu seurakunta toimii Joutjärven kirkossa ja Ahtialan seurakuntakeskuksessa. Alueellisesti se käsittää Tonttilan, Möysän, Ahtialan ja Kariston alueet.
Salpausselän seurakunta
Salpausselän vuonna 1961 perustettu seurakunta toimii Salpausselän kirkossa, Läntisessä kappelissa ja Jalkarannan seurakuntakodissa. Alueellisesti seurakunta käsittää Lahden kaupungin läntiset alueet.
Nastolan seurakunta
Nastolan seurakunnasta tuli osa Lahden seurakuntayhtymään, kun Nastolan kunta liittyi Lahteen vuonna 2016. Seurakunnalla on Nastolan kirkko.
Lahden alueen hautausmaat
Lahden alueella on yhteensä kahdeksan hautausmaata:
Incirliova
Incirliova on piirikunta Turkin Aydınin maakunnassa. Vuoden 2019 väestönlaskennassa Incirliovan väkiluku oli 52 556.
Dead By Gun
Dead By Gun on alkujaan paraislainen punkrock-yhtye. Nelijäsenisen, vuonna 2001 perustetun yhtyeen ensimmäinen pitkäsoittoalbumi Big Waves julkaistiin alkuvuodesta 2007. Yhtyeen toinen albumi, Pulse, tuli kauppoihin 24. syyskuuta 2008.
Jonnakaisa Risto
Jonnakaisa Risto (s. 1990 Joensuu) on suomalainen näyttelijä. Hän valmistui Teatterikorkeakoulusta teatteritaiteen maisteriksi vuonna 2018. Hän on näytellyt muun muassa Kansallisteatterissa, Riihimäen teatterissa ja Vaurioteatterissa, joista viimeksi mainitun hän perusti vuonna 2018 Henna Sormusen kanssa. Risto esiintyy myös Saimaan Teatterissa ja toimii Saimaan Teatteri ry:n puheenjohtajana. Risto on esiintynyt KOM-teatterissa järjestetyssä ”Lintuja Savossa” -nimisessä konsertissa yhdessä Kaj Chydeniuksen kanssa.
Suomen arvostelijain liitto myönsi Ristolle Kritiikin Kannukset -palkinnon huhtikuussa 2023 Kansallisteatterin ohjelmistoon kuuluneesta "Korhosen muotokuva" -nykynukketeatteriesityksestä. Hän oli kolmas tämän 1960-luvun alusta jaetun palkinnon saanut näyttelijä ja ensimmäinen naisnäyttelijä.
Yoknapatawpha
Yoknapatawpha on kuvitteellinen Mississippin osavaltion luoteinen piirikunta, jonne yhdysvaltalainen kirjailija William Faulkner sijoitti useimpien romaaniensa tapahtumat.
Yoknapatawphan pääkaupunki on Jefferson. Piirikuntaa rajoittaa pohjoisessa Tallahatchie River ja etelässä Yoknapatawpha River ja sen pinta-ala on noin 6 000 neliökilometriä. Valkoisia asukkaita on 6 298 ja mustia 9 313. Faulknerin piirtämä Yoknapatawphan kartta on julkaistu teoksen Absalom, Absalom suomennoksen loppusivuilla.
Muotitalo
Muotitalo (Fashion House) oli 74-osainen yhdysvaltalainen telenovela. Sarja perustuu kolumbialaiseen telenovelaan ja sen pääosissa olivat naisnäyttelijät Bo Derek ja Morgan Fairchild. Sitä näytettiin kesäsarjana MTV3:llä vuonna 2007. Sarja keskittyy muodin maailmaan.
Pythagoraan kolmikko
thumb|200px|Pythagoraan kolmikoiden jakautuminen välillä < 4500. Pythagoraan kolmikko on joukko, joka koostuu kolmesta positiivisesta kokonaisluvusta a, b ja c siten, että a2 + b2 = c2. Kolmikko ilmoitetaan yleensä muodossa (a, b, c), ja yksi tällainen esimerkki on (3, 4, 5). Jos (a, b, c) on Pythagoraan kolmikko, myös (ka, kb, kc) on sellainen jokaiselle positiiviselle kokonaisluvulle k.
Muotitalo
Bo Derek näyttelee kuuluisaa muotisuunnittelijaa jolla ei ole mennyt vähään aikaan hyvin, kun sitten erään muotinäytöksen pelastaa Michelle Miller (Natalie Martinez) kauniilla puvullaan josta tulee menestys. Maria palkkaa Michellen töihin Giannin muotitaloon. Michelle oppii kantapään kautta kuinka raakaa ja julmaa muotimaailma voi olla. Sarjassa ihmissuhteet sekoittuvat erinäisten ja varsin erikoisten käänteiden kautta ja ihmissuhteiden selvitteleminen onkin sarjan pääteema muodin ohella.
Resident Evil 5
Resident Evil 5 on Capcomin kehittämä ja julkaisema Resident Evil -pelisarjaan kuuluva kolmannen persoonan ammuntapeli. Capcom julkisti pelin heinäkuussa 2005 ja julkaisi sen maaliskuussa 2009 PlayStation 3:lle ja Xbox 360:lle. Pelin Microsoft Windows -versio julkaistiin syyskuussa 2009. Syksyllä 2016 peli julkaistiin myös PlayStation 4:lle ja Xbox Onelle, ja 29. lokakuuta 2019 peli sai myös Nintendo Switch -version.
Pythagoraan kolmikko
Pythagoraan kolmikon nimi juontuu Pythagoraan lauseesta, jonka ratkaisu jokainen Pythagoraan kolmikko on. Kuitenkaan Pythagoraan lauseen kaikki ratkaisut eivät ole Pythagoraan kolmikoita. Esimerkiksi a = b = 1 ja c = √2 on Pythagoraan lauseen yksi ratkaisu, mutta (1, 1, √2) ei ole Pythagoraan kolmikko, koska √2 ei ole kokonaisluku vaan irrationaaliluku.
Resident Evil 5
Resident Evil 5 on Resident Evil -pelisarjan kaikkien aikojen myydyin osa: elokuuhun 2023 mennessä sitä oli myyty 13,9 miljoonaa kappaletta. Toiselle sijalle yltää Resident Evil 2 (2019) 12,6 miljoonalla myydyllä kappaleella.
Pythagoraan kolmikko
Jaottomat Pythagoraan kolmikot
Pythagoraan kolmikko on jaoton, jos a ja b ovat keskenään jaottomia. Seuraavien jaottomien Pythagoraan kolmikoiden hypotenuusa (c) on pienempi kuin 100:
Resident Evil 5
Pelaaminen
Kolmannesta persoonasta kuvattu Resident Evil 5 on pelattavuudeltaan on melko samankaltainen kuin edeltäjänsä Resident Evil 4 (2005). Peli on toimintapainotteinen, ja vihollisia voi tappaa esimerkiksi lähitaisteluliikkeillä. Mukana on myös ajoittaisia quick time event -haasteita, joissa täytyy ehtiä painamaan tiettyjä näppäimiä tarpeeksi nopeasti. Uutena liikkuvuutta parantavana tekijänä on mahdollisuus ottaa sivuttaisaskelia. Pelihahmo ei kuitenkaan voi liikkua tähdätessään. Tavaravalikkoa selataan reaaliajassa pelin aikana.
Pythagoraan kolmikko
Muunnelmia
Joukkoa, joka koostuu neljästä positiivisesta kokonaisluvusta a, b, c ja d, jotka ratkaisevat yhtälön a2 + b2+ c2 = d2, kutsutaan Pythagoraan nelikoksi.
Resident Evil 5
Pelaaminen
Peliä voi pelata sekä yksinpelinä tai kaksinpelinä. Yksinpelissä pelihahmon partneria Sheva Alomaria ohjaa tekoäly, vaikka pelaaja voikin hallita molempien hahmojen tavaravalikkoja. Kaksinpelissä molemmat hahmot ovat käytössä, ja peliä voi pelata joko jaetulla ruudulla tai verkossa. Läpipeluun jälkeen Sheva avautuu pelattavaksi hahmoksi myös yksinpeliin. Mukana on myös minipeli The Mercenaries, joka on toteutettu samaan tapaan kuin Resident Evil 4:ssä: tarkoitus on tappaa mahdollisimman monta vihollista aikarajan sisällä. Myös minipelissä on yhteistyömahdollisuus.
Pythagoraan kolmikko
Muunnelmia
Ranskalainen matemaatikko Pierre de Fermat väitti vuonna 1637, ettei ole olemassa positiivisista kokonaisluvuista a, b ja c koostuvaa kolmikkoa, joka ratkaisisi yhtälön an + bn = cn, missä n on kahta suurempi kokonaisluku. Väittämä tunnetaan Fermat'n suurena lauseena, jonka todisti Andrew Wiles vuonna 1995.
Resident Evil 5
Pelaaminen
Pelissä on paljon erilaisia vihollisia, kuten Resident Evil 4:sta tuttujen ganadojen kaltaisia majineita, jotka osaavat juosta, väistää sekä käyttää teräaseita ja tuliaseita. Uusien vihollisien lisäksi pelissä on Resident Evil 2:sta tuttuja licker-hirviöitä. Pelaajat voivat kerätä pelimaailmasta rahaa ja aarteita, joilla voi ostaa hahmoille uusia aseita. Aseisiin voi myös ostaa tehostuksia.
Pythagoraan kolmikko
Muunnelmia
On olemassa neljän positiivisen kokonaisluvun a, b, c ja d joukkoja, jotka ratkaisevat yhtälön a3 + b3+ c3 = d3. Pienin tällainen joukko on (3, 4, 5, 6).
Resident Evil 5
Juoni
Entinen Special Tactics And Rescue Service eli S.T.A.R.S.-ryhmän jäsen ja nykyinen Bioterrorism Security Assessment Alliance eli BSAA-yhtiön jäsen Chris Redfield on vuonna 2009 lähetetty afrikkalaiseen Kijujun kaupunkiin pidättämään Ricardo Irving, ennen kuin tämä myy bio-orgaanisen aseen (BOW) pimeille markkinoille. Chris saa avukseen BSAA:an kuuluvan naisen nimeltä Sheva Alomar. Kijujussa kaksikko huomaa, että paikalliset ovat altistuneet parasiiteille ja muuttuneet vaarallisiksi majineiksi, ja että Kijujuun lähetetty BSAA:n Alpha-tiimi on teurastettu. Delta-tiimiin kuuluva Shevan oppi-isä Josh Stone antaa Chrisille tiedoston, josta hän löytää valokuvan entisestä partneristaan Jill Valentinesta, jonka Chris luuli kuolleen Albert Weskeriä vastaan vuonna 2006 käydyssä yhteenotossa. Protagonistit ovat saamassa Irvingin kiinni, mutta hän pakenee salaperäisen, kaapuun pukeutuvan hahmon avustuksella. Chris ja Sheva löytävät asiakirjoja, joissa on tietoa Irvingin omistamista öljykentistä tulvamailla. Kaksikko aikoo kokoontua Deltan kanssa, mutta he löytävät koko tiimin, Joshia lukuun ottamatta, BOW:n teurastamana. Chris uskoo Jillin olevan elossa ja lähtee etsimään tätä.
Pythagoraan kolmikko
Viitteet
Pythagoras’ læresetning
Resident Evil 5
Juoni
Chris ja Sheva löytävät tulvamailta vahingoittuneen Joshin ja jäljittävät hänen avullaan Irvingin, joka altistaa itsensä virukselle ja mutatoituu jättiläismäiseksi, mustekalan näköiseksi pedoksi. Protagonistit kukistavat hänet, ja viimeisillä sanoilla hän kertoo läheisessä luolassa olevan ”vastauksia kysymyksiin”. Chris ja Sheva löytävät todisteita, jotka paljastavat Tricell-yhtiön ottaneen haltuun Umbrella-korporaation entisen maanalaisen laboratorion ja jatkavan sen tutkimuksia. Laitoksessa on tuhansia koehenkilöitä sisältäviä kapseleita, mutta Chris ja Sheva tajuavat Jillin kapselin olevan tyhjä. He saavat tietää, että Tricellin Afrikan osaston toimitusjohtaja Excella Gionne vehkeilee Weskerin kanssa laukaistakseen lukuisia Uroboros-virusta sisältäviä ohjuksia ympäri maapalloa. Chris ja Sheva jahtaavat Excellaa ja saavat tietää, että Irvingiä auttanut salaperäinen henkilö on mielenhallintalaitteen avulla orjuutettu Jill. He irrottavat laitteen Jillistä, mutta Excella ja Wesker pakenevat Tricellin öljytankkerille. Lyhyen jälleennäkemisen jälkeen Jill käskee Chrisiä pysäyttämään Weskerin.
Chris ja Sheva pääsevät tankkerille ja kohtaavat Excellan, joka paetessaan pudottaa numerosarjallisia ruiskuja. Pääkannella Weskerin Uroboroksella tartuttama Excella mutatoituu jättiläismäiseksi pedoksi, jonka Chris ja Sheva onnistuvat kukistamaan satelliittilaaserilla. Jill kertoo heille radion kautta, että Weskerin yli-inhimilliset kyvyt ovat kumottavissa tietyllä annoksella vasta-ainetta. Sheva tajuaa, että Excellan pudottamat ruiskut voivat pysäyttää Weskerin. He seuraavat Weskeriä kannelle, ja altistavat tämän ruiskulle. Wesker yrittää paeta Uroboroksella ladatulla pommikoneella, mutta Chris ja Sheva lamauttavat koneen, aiheuttaen koneen pakkolaskun tulivuoreen. Tulivuoressa Chris ja Sheva tappavat Uroborokselle itsensä altistaneen Weskerin raketinheittimillä, ja pakenevat Jillin ja Joshin tarjoamalla helikopterikyydillä.
Lisäsisältö
Capcom on julkaissut pelille ladattavaa lisäsisältöä. Versus tarjoaa The Mercenaries -minipeliin uusia pelimuotoja ja se nostaa kahden pelaajan rajan neljään. Lost in Nightmares -episodi kertoo Chrisin ja Jillin Weskeriä vastaan käydyn yhteenoton tapahtumia vuonna 2006. Desperate Escape -episodi kertoo Jillin ja Joshin pakomatkasta Tricellin tankkerilta tulivuorelle. The Mercenaries Reunion tarjoaa uusia hahmoja, asuja ja esineitä The Mercenariesiin. Chrisin ja Shevan uudet asut ovat käytettävissä myös pääpelissä.
Pelin erikoisversio Resident Evil 5: Gold Edition sisältää pääpelin lisäksi kaiken ladattavan lisäsisällön, ja siinä on myös PlayStation Move -mahdollisuus.
Vastaanotto
Kehuja peli on saanut muun muassa rytmityksestä, pomotaisteluista sekä visuaalisesta ilmeestä ja äänisuunnittelusta.
Antti Peltola
Antti Peltola (s. 30. maaliskuuta 1988 Miehikkälä) on suomalainen näyttelijä.
Peltola valmistui Taideyliopiston Teatterikorkeakoulusta teatteritaiteen maisteriksi 2018. Hän on näytellyt muun muassa Helsingin Kaupunginteatterissa ja Tampereen Työväen Teatterissa. Peltola on tullut tunnetuksi TV-sarjoista Munkkivuori, Sijainen, Jarin ja Karin kesäloma, Roba ja Karuselli.
Peltola on tunnettu myös Sub Goes Kolinan ohjelmasta Viime viikon Antti.
Aiheesta muualla
Imdb
Kaasutin
thumb|200px|Auton kaasutin (2cv/Acadiane) Kaasutin on mekaaninen polttomoottoreissa käytettävä laite, jolla säädetään polttonesteen ja imuilman syöttöä moottorille tehokkaan ja puhtaan palamisen vaatimassa seossuhteessa. Kaasutin syöttää moottorille polttoainetta ja ilmaa, joiden suhteen on oltava oikea moottorin hyvän toiminnan takaamiseksi. Kaasuttimen sijaan on käytetty myös mekaanista polttoaineen ruiskutusta. Elektroninen polttoaineen ruiskutus syrjäytti kaasuttimen henkilöautojen moottoreissa 1980- ja 1990-lukujen aikana.
Kaasuttimia käytetään nykyisin pienissä moottoreissa kuten mopot, moottorisahat ja ruohonleikkurit.
Erilaisia kaasutinrakenteita on lukematon määrä. Niille on yhteistä, että polttoneste syötetään imukanavaan moottorin imun voimalla, toisin sanoen imukanavan paineen (alipaineen) ja kaasuttimen polttonestekammion (uimurikammion) paineen välisen paine-eron avulla (Bernoullin laki).
Kaasutintyypit
Kaasuttimien päätyypit ovat kiinteäkurkkuinen kaasutin ja muuttuvakurkkuinen eli vakioalipainekaasutin. Ensin mainittu on huomattavasti yleisempi.
Kumpaakin päätyyppiä olevia kaasuttimia voidaan sijoittaa moottoriin eri tavalla, jolloin niistä puhutaan seuraavilla nimillä: pystykaasutin eli yläkaasutin (alaimukaasutin), joka sijoitetaan imusarjan yläpuolelle ja jossa ilma virtaa ylhäältä alaspäin; vaakakaasutin eli sivuimukaasutin, jossa ilma virtaa vaakasuorassa; puolivaakakaasutin, jossa ilma virtaa 20-45 asteen kulmassa; ja alakaasutin (yläimukaasutin), joka sijoitetaan imusarjan alapuolelle ja jossa ilma virtaa alhaalta ylöspäin.
Lisäksi kaasuttimet voidaan jakaa ryhmiin kurkkujen (imuaukkojen) lukumäärän mukaan: on yksi-, kaksi-, kolmi- ja nelikurkkuisia kaasuttimia. Monikurkkuiset kaasuttimet voidaan vielä erottaa toisistaan toimintatapansa mukaan. Kaksi-, kolmi- ja nelikurkkuisista kaasuttimilla nimityksillä tarkoitetaan vaihekaasuttimia, joissa toinen tai toiset kurkut täydentävät ensiövaiheen kurkun tai kurkkujen toimintaa. Niiden ohella on kaksois-, kolmois- ja neloiskaasuttimet, joissa kurkut toimivat yhtäaikaisesti. (Kolmikurkkuinen vaihekaasutin oli itse asiassa harvinainen ratkaisu sääntöjen kiertämiseksi kilpa-autossa, jonka nelikurkkuisen kaasuttimen toisiokurkut yhdistettiin valtavaksi yhtenäiseksi kurkuksi.)
Muuttuvakurkkuisia kaasuttimia on tiettävästi valmistettu vain yksikurkkuisina ja kaksoiskaasuttimina, joita on asennettu moottoriin tarvittava määrä. Kuitenkin eräiden kaksi- ja nelikurkkuisten kiinteäkurkkuisten kaasuttimien toisiovaiheet toimivat lähes muuttuvakurkkuisen kaasuttimen periaatteella.
Pääasiassa moottoripyörissä ja pienmoottoreissa käytetään kiinteäkurkkuisia luistikaasuttimia.
Kaasuttimen rakenne
thumb|Kaasuttimen halkileikkaus Kiinteäkurkkuisen kaasuttimen rakenteellisina ominaisuuksina ovat: uimurikammio, jossa polttonestetaso pysyy vakaana uimurin ja neulaventtiilin avulla, kaasuttimen kaulassa oleva kaasupolkimeen yhdistetty kaasuläppä, jolla kuljettaja säätää moottoriin virtaavan ilman määrää ja tyhjäkäyntipiiri, johon polttoneste tulee useimmiten pääsuuttimen jälkeen. Tyhjäkäyntipiirin polttonesteen määrää säätää tyhjäkäyntisuutin ja tyhjäkäynti-ilmasuutin. Tyhjäkäyntipiirin seosta säädetään seosruuvilla tai ilmaruuvilla. Tyhjäkäyntipiirin seoksen säätö ei tavallisissa kaasuttimissa vaikuta moottorin saamaan seokseen pääsuutinpiirin toimiessa. Kaasuläppää avattaessa, purkautuu tyhjäkäyntisuuttimien säätämää seosta siirtymäporauksien tai -halkion kautta.
Pääsuutinpiiriin kuuluu pääsuutin, seosputki, korjausilmasuutin, hajotin ja kurkku. Joissakin rakenteissa pääsuuttimen rinnalla on tasaussuutin tai pääsuuttimen säätöneula jne. Pääsuutinpiirin hajottimesta, kurkun kapeimmalta kohdalta, purkautuu suuttimien säätämää esiseosta, kun kaasuläppää avataan niin paljon, että ilman virtausnopeus on riittävän voimakas. Useimmiten kalvo- tai mäntätyyppinen kiihdytyspumppu suihkuttaa kaasuläppää avattaessa polttonestettä, antamaan lisäpolttonestettä hyvää tehoa varten ja siksi ajaksi, kunnes polttonestettä ehtii purkautua pääsuutinpiiristä. Tehosuutinpiirin tai -piirien kautta purkautuu lisää polttonestettä kaasuttimen kaulaan, kurkkuun tai pääsuuttimen kaivoon, moottorin kuormituksen ja/tai käyntinopeuden mukaan. Kylmäkäynnistyspiiri voi olla polttonesteseosta syöttävä lisäsuutinpiiri tai imuilmaa kuristava käynnistysläppä tai näiden yhdistelmä.
Muuttuvakurkkuisen kaasuttimen rakenteellisina ominaisuuksina ovat: uimurikammio, jossa polttonestetaso pysyy vakaana uimurin ja neulaventtiilin avulla, kaasuttimen kaulassa oleva kaasupolkimeen yhdistetty kaasuläppä, jolla kuljettaja säätää moottoriin virtaavan ilman määrää, alipaineen mukaan liikkuva luisti, joka muuttaa kaasuttimen kurkun tilavuutta siten, että virtausnopeus kurkussa on lähes vakio koko moottorin käyntinopeusalueella kuormituksesta riippumatta. Luistiin on kiinnitetty kartiomainen neula ja suutinputki, jonka kautta purkautuvan polttonesteen määrää neula säätää. Seosta säädetään yleensä muuttamalla suutinputken asentoa neulaan (tai neulan asentoa suutinputkeen nähden) nähden, jolloin säätö vaikuttaa moottorin saamaan seokseen kaikilla käyntinopeuksilla. Eräissä muuttuvakurkkuisissa kaasuttimissa on erillinen tyhjäkäyntipiiri ja joissakin jopa kiihdytyspumppu tai kuormituksen mukaan toimiva lisäpolttonestesyöttö. Yleensä kylmäkäynnistyspiiri toimii lisäpolttonestepiirinä, mutta joissakin malleissa on kuristusläppä.
Rooman diokeesit
pienoiskuva|upright=1.3|Rooman alkuperäiset 12 diokeesia noin vuonna 300. Diokeesihallinnon ulkopuoliset provinssit merkitty vihreällä. pienoiskuva|upright=1.3|Rooman 15 diokeesia noin vuonna 400. Diokeesihallinnon ulkopuoliset provinssit merkitty punaisella. Diokeesit  olivat myöhäisantiikin aikaisen Rooman valtakunnan hallinnollisia alueita, jotka perustettiin keisari Diocletianuksen aikana vuonna 293. Diokeesit jakaantuivat provinsseihin, toisin sanoen ne muodostivat ylemmän hallintotason jo aiemmin olemassa olleiden provinssien yläpuolelle. Diokeesien yläpuolella olivat myöhemmin puolestaan pretoriaaniprefektuurit.
Historia
Diokeesit perustettiin Diocletianuksen tetrarkia-uudistuksen yhteydessä noin vuonna 293 tai jonkin verran myöhemmin. Tätä ennen vastaava kreikankielinen sana dioikēsis oli tarkoittanut samaa kuin oikeudenkäyttöön liittynyt termi conventus latinassa. Diokeesihallinto alkoi hajota 500-luvulla ja katoaa historiasta 600-luvulla.
Alkuperäisiä Diocletianuksen aikana perustettuja diokeeseja oli 12. Vuoteen 395 mennessä osa diokeeseista oli jaettu kahtia tai nimetty uudelleen. Italian diokeesi jaettiin kahdeksi diokeesiksi, jotka olivat Italia annonaria ja Italia suburbicaria. Samoin Moesian diokeesi jaettiin kahdeksi diokeesiksi, jotka olivat Dacia ja Macedonia. Pannonian nimeksi tuli Illyricum ja Viennensiksen nimeksi Septem provinciae. Oriensin diokeesista erotettiin Aegyptuksen diokeesi. Näin diokeeseja oli lopulta 15.
Hallinto
Diokeesia johti vicarius eli pretoriaaniprefektin sijainen, jolla oli alaisuudessaan paljon henkilökuntaa. Diokeesihallinnon (samoin kuin pretoriaaniprefektuurihallinnon) ulkopuolella olivat ne provinssit (provincia proconsularis), joita johti prokonsuli, toisin sanoen Africa proconsularis, Achaea ja Asia; sekä Rooman ja Konstantinopolin kaupungit, joita johti kaupunginprefekti.
Luettelo diokeeseista
Diokeesit olivat:
Selitykset:
Korvenkylä (Tyrnävä)
Perimätiedot kertovat, että kylän toisessa päässä Kotakankaalla olisi ollut isonvihan (v. 1714–1721) aikaista asutusta, kodan tai piilopirtin muodossa. Pääosa kylästä on entistä tyrnäväläistä Konttilan talon syrjäniittyä, jossa laidunnettiin kesäisin talon karjaa. Sitä varten oli rakennettu kesänavetta, joka sijaitsi Keskitalo 2:20:n paikalla.
Korvenkylän vakituisen asuttamisen alkuaikoina oli asuttu myös Keskitalon naapurissa. Talon ensimmäiset omistajat olivat olleet Tolosia. Isäntä oli ollut entinen seppä. Myöhemmin Korvenkylän talojen määrä lisääntyi hiljalleen. Enimmillään jatkosodan jälkeen kylässä asuttiin 12 talossa. Kylän väkirikkaimpina aikoina oli suunniteltu jopa oman kyläkoulun perustamista.
Lähteet
64.71833°N, 25.625°W
Askøy
Askøy on kunta ja saari Norjassa. Se sijaitsee Midhordlandin seutukunnassa, Vestlandin läänissä. Tammikuussa 2013 tehdyn väestönlaskennan mukaan kunnassa oli 26 835 asukasta.
Marillion.com
marillion.com on Marillionin vuonna 1999 julkaistu, yhdestoista studioalbumi. Albumin kappaleet "Tumble Down the Years" ja "Interior Lulu" kirjoitettiin alun perin Radiationia varten. Virallisesti marillion.comilta ei julkaistu yhtäkään singleä, mutta "Deserve" julkaistiin promosinglenä. Albumille on tehty lisälevy "marillion.co.uk", ja se lähetettiin ilmaiseksi kaikille marillion.comin ostaneille. Lisälevyltä löytyi kokoelma erilaisia live- ja demonauhoituksia ja lyhyt haastatteluvideo. Levyä on nyttemmin useasti päivitetty uusilla kappaleilta, ja sen voi yhä ladata Marillionin viralliselta sivulta.
Askøy
Kunnan pinta-ala on noin 100 km². Kunnan asukasluku on yksi Norjan nopeimmin kasvavia. Kunnan kasvu alkoi 1992, kun saareen rakennettiin 1 057 metriä pitkä silta Norjan toiseksi (2006) suurimmasta kaupungista Bergenistä. Kunnan hallinnollinen keskus on Kleppestø, josta ajaa autolla Bergeniin noin 20 minuutissa.
Eudaimonismi
Eudaimonismi (kreikan sanasta eudaimonia eli onni) eli onnellisuusoppi on etiikan suuntaus, jonka mukaan eettisen toiminnan tavoite on tai sen tulee olla onnellisuus. Ajattelun tunnetuin edustaja on Aristoteles.
Karacasu
Karacasu on piirikunta Turkin Aydınin maakunnassa. Vuoden 2019 väestönlaskennassa Karacasun väkiluku oli 18 389.
Uncharted: Drake’s Fortune
Uncharted: Drake’s Fortune, joka tunnettiin työnimellä Big, on Naughty Dogin kehittämä ja vuonna 2007 PlayStation 3:lle julkaistu kolmannen persoonan ammunta- ja toimintaseikkailupeli.
Peli julkistettiin alun perin E3-messuilla vuonna 2006. Uncharted: Drake’s Fortune on aiemmin Crash Bandicoot ja Jak and Daxter -pelejä kehittäneen Naughty Dogin ensimmäinen julkaisu PlayStation 3:lle, jolle peli julkaistiin yksinoikeudella.
Pelin jatko-osa Uncharted 2: Among Thieves julkaistiin Yhdysvalloissa 13. lokakuuta 2009 ja Euroopassa kymmenen päivää myöhemmin.
Pelissä on suomenkielinen tekstitys.
Tarina
Nathan ”Nate” Drake seuraa perintösormukseensa kaiverrettuja koordinaatteja ja löytää Panaman rannikolta esi-isänsä Sir Francis Draken arkun. Naten seurassa on aiheesta dokumenttia työstävä toimittaja Elena Fisher. Arkun sisällä on päiväkirja, jonka merkinnät johdattavat kohti tarumaista El Doradon kultaista kaupunkia. Merirosvot hyökkäävät Naten ja Elenan kimppuun, mutta he onnistuvat pakenemaan Naten ystävän Victor ”Sully” Sullivanin avulla. Nate ja Sully saavat selville, että Sir Francis Drake oli lähetetty etsimään itse El Doradoa. He päättävät jättää Elenan matkan varrella pois kyydistä. Nate ja Sully matkaavat Amazonin sademetsään, jossa he luolastotutkintojen jälkeen tajuavat, ettei El Dorado ole kaupunki, vaan maailman arvokkain yksittäinen esine, ”kultainen mies” -niminen patsas. Espanjalaiset konkistadorit ovat kuitenkin vieneet patsaan pois alueelta. Haaksirikkoutuneesta Kriegsmarinen sukellusveneestä Nate löytää kartan, johon on merkitty El Doradon olinpaikan kordinaatit ja sen alkuperäinen kotisaari Tyynellämerellä.
Kilpaileva aarteenetsijä Gabriel Roman on palkannut avukseen Atoq Navarron johtaman palkkasotilasjoukon ja tekee yhteistyötä Eddy Rajan johtamien indonesialaisten merirosvojen kanssa saadakseen haltuunsa patsaan. Roman tarjoutuu unohtamaan Sullyn suuret velat, jos Nate auttaisi häntä löytämään patsaan. Kun Nate kieltäytyy, Roman ampuu Sullyn. Nate pakenee ja kohtaa Elenan, joka on seurannut Natea ja Sullya viidakkoon. Kaksikko matkustaa Sullyn vesilentokoneella El Doradon perässä kohti Tyynenmeren saarta, mutta saaren luona kone ammutaan alas. Nate ja Elena hyppäävät koneesta laskuvarjoilla ja ajautuvat erilleen. Palatessaan tajuihinsa Nate etsii lentokoneen hylyn ja ottaa haltuunsa sen sisälle jääneen kartan.
Nate etsii Elenaa vanhasta linnoituksesta, mutta päätyy Sir Francisin viestien myötä linnoituksen torniin ja joutuu Eddyn vangiksi. Elena onnistuu pelastamaan Naten, ja kaksikko pakenee linnoituksesta. He tajuavat patsaan olevan kauempana sisämaassa. He myös huomaavat Sullyn olevan elossa ja työskentelevän Navarrolle, ja päättävät seurata miestä luostariin. Paljastuu, ettei Romanin ampuma luoti lävistänyt Sullyn povitaskussa ollutta Sir Francis Draken päiväkirjaa. Selviydyttyään Sully alkoi esittää palkkasotureille olevansa yhteistyöhaluinen, mutta on todellisuudessa hidastanut näiden etenemistä.
Nate ja Elena löytävät luostarin alapuolella olevasta aarrekammiosta Sir Francisin ruumiin ja tajuavat tämän kuolleen aarretta etsiessään. Nate joutuu tekemään yhteistyötä Eddyn kanssa selviytyäkseen ihmistä vahvempien ja nopeampien mutanttien hyökkäykseltä. Eddy kuolee, ja Nate sekä Elena pakenevat vanhaan natsien sukellusvenetukikohtaan. Nate saa tietää natsien etsineen El Doradon patsasta toisen maailmansodan aikana ja konkistadorien tapaan tajunneen sen olevan kirottu. Hyökkäävät hirviöt ovat todellisuudessa espanjalaisten kolonialistien mutatoituneita jälkeläisiä. Sir Francis tajusi patsaan voiman ja yritti pitää sen saarella, mutta joutui mutanttien tappamaksi.
Roman ja Navarro vangitsevat Elenan. Nate ja Sully taistelevat sekä mutantteja että Romanin joukkoja vastaan ja tajuavat miehen saaneen patsaan haltuunsa. Patsaan sisällä on El Doradon muumio, ja ruumiin pölyä hengittäessään Roman alkaa mutatoitua. Navarro ampuu kumppaninsa ja aikoo toteuttaa suunnitelmansa mutageenin myymisestä aseena. Patsasta nostetaan Navarron helikopteriin, mutta mutantit ja Nate häiritsevät operaatiota. Kun kopterissa vankina oleva Elena aiheuttaa vahingossa lentäjän kuoleman, helikopteri törmää Romanin rahtilaivaan. Nate pelastaa Elenan helikopterista ja kamppailee Navarron kanssa laivalla. Nate onnistuu työntämään helikopterin ja patsaan mereen, ja Navarron jalkaan kietoutunut ketju vetäisee myös miehen valtamereen. Sully ottaa Naten ja Elenan kyytiinsä pikaveneeseen, ja kolmikko pakenee saarelta.
Martti J. Mustakallio
Martti Joeli Mustakallio (13. heinäkuuta 1891 Pori – 16. joulukuuta 1968 Teneriffa) oli suomalainen lääkäri ja Helsingin yliopiston anatomian apulaisprofessori.
Mustakallion vanhemmat olivat lääninrovasti ja runoilija Jooseppi Mustakallio, aik. Schwartzberg ja Agnes Selma Helena Lampén. Hän pääsi ylioppilaaksi 1909 ja valmistui filosofian kandidaatiksi 1912, filosofian maisteriksi 1914, lääketieteen kandidaatiksi 1917, lääketieteen lisensiaatiksi 1925 ja väitteli lääketieteen ja kirurgian tohtoriksi 1944.
Sisällissodan aikana 1918 Mustakallio toimi Hannilan ja Ahvolan ambulanssin johtajana, sittemmin Markovillan sotavankisairaalan alilääkärinä. Mustakallio toimi yksityislääkärinä Helsingissä vuodesta 1926 alkaen. Hän oli Helsingin yleisen sairaalan kliinillis-propedeuttisen osaston avustavana lääkärinä 1926–1928 ja Lappeenrannan Kylpylän ylilääkärinä vuodesta 1932. Mustakallio oli Helsingin yliopistossa anatomian dosenttina 1946–1948 ja anatomian apulaisprofessorina 1948–1960.
Mustakallio oli perustamassa 1924 Itsenäisyyden liittoa ja toimi järjestön puheenjohtajana 1934–1941. Hän oli myös perustamassa Lapin sivistysseuraa 1933 ja toimi vuodesta 1923 Duodecimin kirjastonhoitajana. Mustakallio toimi myös Lappeenrantaan vuonna 1955 perustetun Etelä-Karjalan kesäyliopiston rehtorina 1956–1965.
Mustakallio oli naimisissa vuodesta 1919 Heddi Magnhild Sjöbergin kanssa, joka oli Euroopan ensimmäisen tohtoriksi väitelleen naiseläinlääkärin Agnes Sjöbergin sisar. Professori, ylilääkäri Kimmo Mustakallio oli heidän poikansa.
Daisetsuzanin kansallispuisto
pienoiskuva|[[Asahidake-vuori Daisetsuzanin kansallispuistossa.]] Daisetsuzanin kansallispuisto on vuonna 1934 perustettu kansallispuisto Hokkaidōlla, Japanissa. Se sijaitsee keskellä Hokkaidōta ja on 2 267,64 neliökilometrin pinta-alallaan Japanin suurin kansallispuisto.
Daisetsuzanin kansallispuiston alueella sijaitsee useita vuoria, joista korkein on Asahidake (2 290 m). Alueella on myös luonnonkauniita rotkoja ja runsaasti vuoristokasvillisuutta. Siellä on paljon kuumia lähteitä ja suosittuja vaellusreittejä. Talvisin Tokachi- ja Asahi-vuorien rinteillä voi lasketella. Aluetta kutsutaan joskus nimellä "Hokkaidōn katto".
Lubny
Lubny on kaupunki Pultavan alueella Ukrainassa, Sulajoen rannalla. Se on Lubnyn piirin hallinnollinen keskus. Vuonna 2013 sen väkiluvuksi arvioitiin 47 643 asukasta.
Historia
Lubny tunnetaan yhtenä Ukrainan vanhimmista kaupungeista. Sen perusti vuonna 988 Kiovan Rusjin kruununprinssi Vladimir I. Ensin se oli puinen varustus Sulajoen varrella. Ensimmäiset kirjalliset viittaukset kaupunkiin ovat vasta vuodelta 1107, jolloin Kiovan Rusj löi kumaanit seudulla käydyssä taistelussa. Lubny kasvoi nopeasti kaupungiksi. Mongolit tuhosivat kaupungin 1239, ja Wiśniowieckin aatelissuku rakennutti Magdeburgin oikeudet saaneen kaupungin uudelleen 1500-luvun jälkipuoliskolla.
Vuonna 1596 Lubny toimi näyttämönä viimeiselle taistelulle, jonka kasakkajohtaja Severyn Nalyvaiko kävi puolalaisia vastaan; Puolan armeija murskasi kapinan. Vuonna 1637–38 kaupunki oli kasakkatalonpoikien levottomuuksien keskus. Kaupunki oli 1600-luvulla yksi alueen suurimmista. Vuonna 1638 siinä oli 2 646 asukasta. 1600-luvun puolivälistä vuoteen 1781 se oli kasakoiden hallitseman valtion (hetmannikunnan) varuskuntakeskus (Lubnyn kasakkarykmentti). 1700-luvun alkupuolella perustettiin kasvitieteellinen puutarha, jossa oli lääketieteen käyttämiä kasveja ja seudulle perustettiin Ukrainan ensimmäinen kenttäapteekki. Tämän jälkeen seudusta tuli osa Venäjän keisarikuntaa. Siitä tuli Pultavan kuvernementin Lubnyn kihlakunnan keskus (1802–1917). Vuonna 1897 Lubnyn kaupungissa asui 10 097 henkeä ja kihlakunnassa 136 613 henkeä.
Lubnyn halki kulkevan rautatien valmistuttua 1901, kaupungin teollisuus kasvoi nopeasti ja monia ajoneuvo- ja maatalouskonetehtaita perustettiin. Toisessa maailmansodassa saksalaiset miehittivät kaupungin ja siellä oli paikallisen neuvostopartisaaniliikkeen päämaja.
Lubny nykyään
Nykyinen Lubny on tärkeä teollinen ja kulttuurinen keskus. Tärkeimmät teollisuudenalat ovat koneenrakennus ja metalliteollisuus. Suurimmat tuotantolaitokset ovat Šlifverst (työkoneet), Avtomaš (koneenrakennus) ja Litšmaš (tietokoneet). Se on myös tärkeä lihan, maitotuotteiden, huonekalujen ja leivän tuottaja. Lisäksi kaupungissa on tekstiili- ja vaateteollisuutta. Kaupungissa sijaitsee useita museoita ja taidegallerioita ja siellä painetaan alueen paikallista sanomalehteä Visnyk.
Lubnyn piirin maamerkki on Mharskyn luostari (, perustettu 1619) kuusipylväisine katedraaleineen Ukrainan barokkiajalta. Katedraali rakennettiin 1682–94 ja korjattiin tulipalon jälkeen 1754. Lisäksi luostariin kuluu uusklassista tyyliä edustava kellotorni, joka valmistui 1844.
Mohammed Mourhit
Mohammed Mourhit (s. 10. lokakuuta 1970 Khouribga, Marokko) on belgialainen kestävyysjuoksija.
Mourhit voitti maastojuoksun maailmanmestaruuden pitkällä matkalla 2000 Vilamourassa ja 2001 Oostendessa. Vuoden 1999 yleisurheilun MM-kisoissa Sevillassa hän oli 5 000 metrillä kolmas ja vuoden 2001 sisäratojen MM-kisoissa Lissabonissa 3 000 metrillä toinen.
Mourhit sai Belgian kansalaisuuden avioliiton myötä vuonna 1997. Hän oli kilpailukiellossa kesäkuusta 2002 kesäkuuhun 2004 kiellettyjen lääkeaineiden käytön takia. Hän on 164 senttimetriä pitkä ja painaa 55 kilogrammaa.
Bard
Bard voi tarkoittaa seuraavia:
Stridsvagn 103
Stridsvagn 103 (Strv 103 tai S-Tank) oli ruotsalainen kylmän sodan aikainen taistelupanssarivaunu.
Ominaisuudet
pienoiskuva|Vaunun 105 mm tykki on kiinteästi asennettu. Stridsvagn 103 tunnetaan erikoisesta muotoilustaan: siinä ei ole tykkitornia, minkä vuoksi koko vaunua piti liikutella tykillä tähdättäessä. Tornittomuuden ansiosta vaunu on erittäin matala ja vaikeasti havaittava. Muotoilunsa johdosta Stridsvagn 103 muistuttaa enemmän rynnäkkötykkiä kuin taistelupanssarivaunua. Stridsvagn 103:ssa on kaasuhydraulinen jousitus, joka mahdollistaa tykin korkeuskulman ja koko vaunun korkeuden säätämisen. Vaunun keulassa on esiinkäännettävä puskulevy, jolla voitiin kaivaa tuliasema. Stridsvagn 103 kykeni liikkumaan nopeasti eteen ja taakse. Vaunun miehistön kolmesta jäsenestä kaikki pystyivät toimimaan ajajina ja kaksi ampujina. Yksi miehistön jäsenistä oli vaunussa katse taaksepäin, mikä mahdollisti sujuvan ajamisen taaksepäin.
Kehitys
Ruotsin puolustusvoimat ryhtyivät 1950-luvun puolivälissä valmistelemaan vanhan Centurion-vaunun korvaamista uudella. Landsverkin, Volvon ja Boforsin muodostama yhteenliittymä aloitti uuden panssarivaunun suunnittelun 1956. Se tunnettiin koodinimellä KRV. Siihen suunniteltiin 155 millimetrin sileäputkista tykkiä, mutta tämä olisi ollut kallis vaihtoehto. Strindsvagn 103:n ensimmäiset prototyypit valmistuivat 1961.
Käyttö
Stridsvagn 103 oli Ruotsin armeijan käytössä vuodesta 1967 vuoteen 1997 asti. Bofors valmisti näitä vaunuja 300 kappaletta vuosina 1966-1971. Stridsvagn 103:n vanhennuttua 1990-luvulla Ruotsissa harkittiin käyttöiän pidentämistä vaunua modernisoimalla. Hankkeesta kuitenkin luovuttiin, ja Stridsvagn 103 -vaunut korvattiin Leopard 2 taistelupanssarivaunuilla.
Stridsvagn 103:a ei koskaan käytetty taistelukentällä, joten sen taistelukyky on jäänyt osoittamatta. Asian tekee mielenkiintoiseksi se, että kyseessä on ainut taistelupanssarivaunu, jossa ei ole kääntyvää tykkitornia. Vuonna 1967 norjalaiset vertailivat Stridsvagnia kahden viikon ajan saksalaiseen Leopard 1:een. Kävi ilmi, että Stridsvagnin miehistö havaitsi luukut suljettuina enemmän maaleja ja kykeni avaamaan tulen nopeammin kuin Leopardissa. Vuonna 1968 britit testasivat vaunua panssarikoulussaan Bovingtonissa ja totesivat tykkitornittomalla Stridsvagnilla olevan etumatka tornillisiin vaunuihin nähden.
Arvo Vaara
Arvo Vaara (syntyjään Arvi Antinpoika Tuokkola, s. 1891 Teuva – ?) oli Kanadassa ja Neuvostoliitossa työskennellyt suomalaissyntyinen toimittaja.
Maanviljelijän perheeseen syntynyt Vaara muutti vuonna 1908 sisarpuolensa luokse Yhdysvaltoihin. Pian Vaara siirtyi Kanadan Vancouveriin, jossa hän työskenteli etupäässä metsätöissä. Vuonna 1912 hän liittyi Kanadan sosiaalidemokraattiseen puolueeseen.
Vuosina 1924–1932 Vaara työskenteli kommunistisen Canadan Suomalaisen Järjestön julkaiseman Vapaus-lehden toimituksessa. Vuonna 1928 hänet valittiin lehden päätoimittajaksi. Seuraavana vuonna Vaara tuomittiin sakkoihin ja kuuden kuukauden vankeuteen Vapaudessa julkaistusta kirjoituksesta, jonka tulkittiin herjaavan kuningas Yrjö V:tä. Sen jälkeen hän toimi Kanadan kommunistipuolueen virkailijana. Vaara nimitettiin lehden päätoimittajaksi uudelleen syksyllä 1930. Vuonna 1932 hänet vangittiin ja karkotettiin Kanadasta osana viranomaisten kommunismin vastaista kampanjaa.